
Hej jeg er en pige på 13 år og jeg har drømt om mit crush og jeg ved ikke hvad det skal betyde..

Kan i hjælpe mig.

 
Hvad betyder min drøm
=====================



Hej med dig,

Det er ikke altid til at vide, hvad drømme betyder. Nogle gange kan man drømme ting, som er unaturlige, mens drømmene andre gange kan virke mere virkelige. Min oplevelse med drømme er, at jeg ofte drømmer om det, der fylder meget på det tidspunkt. Det vil sige, at det ofte er det, som jeg har tænkt eller tænker meget på lige nu og her.

Måske drømmer du om dit crush, fordi du tænker meget på denne person, og det tænker jeg absolut ikke, der er noget i vejen med. Hvis dette er tilfældet, kan du måske overveje, om du skal forsøge at snakke noget mere med ham eller hende :-) 

Held og lykke med det.

De bedste hilsner,

Sofie

 